
Soodustuse määramine teede ja tänavate sulgemise maksule
(Hariduse tn ja Jõe tn) 

1. Asjaolud ja menetluse käik

17.09.2012.a. esitas Lemmikäinen Eesti AS (reg.kood 10114029) Narva Linnavalitsusele taotluse, milles palub vabastust teede ja tänavate sulgemise maksust Kalevi staadioni rekonstrueerimise raames staadioni sissesõidutee ehitusega Hariduse tänavalt ja seoses Narva Jõesadama rekonstrueerimisega sadama juurdesõidutee ehitamiseks Jõe tänaval. Teed soovitakse sulgeda ehitustööde teostamise ajaks ajavahemikuks 20.09.2012 – 30.11.2012.

2. Õiguslikud alused
Kohaliku omavalitsuse korralduse seaduse § 30 lõike 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.
Narva Linnavolikogu 19.05.2005 määruse nr. 16/55 “Narva linna teede ja tänavate sulgemise maks” punkti 3 kohaselt loetakse maksust vabastamist maksusoodustuseks. Määruse punkti 16 alusel kuulub maksusoodustuse määramine Narva Linnavalitsuse pädevusse. 

3. Otsus

Vabastada Lemmikäinen Eesti AS (reg.kood 10114029) teede ja tänavate sulgemise maksust ajavahemikul 20.09.2012 – 30.11.2012 seoses Kalevi staadioni rekonstrueerimisega staadioni sissesõidutee ehitamiseks Hariduse tänavalt ja seoses Narva Jõesadama rekonstrueerimisega sadama juurdesõidutee ehitamiseks Jõe tänaval.
4. Rakendussätted 

4.1. Narva Linnavalitsuse Linnavara- ja Majandusametil teha korraldus teatavaks Lemmikäinen Eesti AS-le (reg.kood 10114029).

4.2. Korraldus jõustub seadusega sätestatud korras. 
4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

Tarmo Tammiste

Linnapea                                                                        
Ants Liimets 









Linnasekretär
